**УТВЪРДИЛ:**



**У К А З А Н И Я**

**ЗА ДОПЪЛВАЩО ФИНАНСИРАНЕ ОТ ПРОГРАМА „ОБРАЗОВАНИЕ“**

**ЗА ИЗПЪЛНЕНИЕ НА СТРАТЕГИИ ЗА**

**„ВОДЕНО ОТ ОБЩНОСТИТЕ МЕСТНО РАЗВИТИЕ“, ФИНАНСИРАНИ ОТ Европейския земеделски фонд за развитие на селските райони**

**-------------------------------------------------------------------------------------------------------------------**

Съгласно подписана[[1]](#footnote-1) Концепция за реализиране на подхода Водено от общностите местно развитие през програмен период 2021 – 2027 г. и на основание Постановление на Министерския съвет № 494 от 30 декември 2024 година за определяне на правила за прилагане на подхода „Водено от общностите местно развитие“ за периода 2021 – 2027 г. (ПМС № 494/2024 г.) във връзка с чл. 28, ал. 1, т. 2 от Закона за финансиране на средствата от Европейските фондове при споделено управление (ЗУСЕФСУ), Програма „Образование“ 2021 – 2027 г. осигурява допълващо финансиране за изпълнение на стратегии за Водено от общностите местно развитие (ВОМР), финансирани от Европейския земеделски фонд за развитие на селските райони (EЗФРСР). Стратегиите се разработват от Местни инициативни групи (МИГ) по реда на ПМС № 494/2024 г.

Програма „Образование“ осигурява допълващо финансиране за одобрените стратегии за ВОМР с планирани мерки/дейности в сферата на образованието, чрез обявяване от страна на Управляващия орган (УО) на ПО на процедура за подбор на проектни предложения[[2]](#footnote-2) само на кандидати от териториите на съответните МИГ.

Допълващото финансиране от ПО се предоставя в рамките на Приоритет 1 „Приобщаващо образование и образователна интеграция“ на ПО, Специфична цел по чл. 4, параграф 1, буква й) от Регламент (ЕС) 2021/1057[[3]](#footnote-3) за подкрепа на социалното включване на деца и ученици от маргинализирани групи и подобряване на достъпа им до качествено образование.

**Допълващото финансиране от ПО:**

* се предоставя за допустими по ПО **мерки/дейности в сферата на образованието**, обосновани от съответния МИГ в анализите на територията към Стратегията за ВОМР (СВОМР) и посочени в приложение, изготвено по образец в съответствие с настоящите указания на УО на основание чл. 17, ал.2 от ПМС № 494/30.12.2024 г.;
* допринася за: подобряване на достъпа до качествено образование за намаляване на отпадащите от образование деца и ученици; повишаване на качеството на предучилищното и училищното образование чрез подкрепа на развитието на специалистите в системата на предучилищното и училищното образование; насърчаване на ефективното взаимодействие на училищната/ните общност/и и на детските градини, вкл. работа с родителите, ангажирането на местните заинтересовани страни с образователните институции; подкрепя преодоляване на детската бедност на територията на МИГ с принос към Европейската гаранция за децата[[4]](#footnote-4).
* дейностите за допълващо финансиране от ПО следва да **допринасят за преодоляване на потребностите и проблемите** в сферата на образованието на територията на МИГ, идентифицирани в анализите в СВОМР;
* дейностите за допълващо финансиране от ПО следва **да се изпълняват на територията на МИГ**, с одобрена СВОМР, финансирана от ЕЗФРСР.
* Общ финансов ресурс за допълващо финансиране от ПО (Европейски социален фонд плюс (ЕСФ+) и национално съфинансиране) - **35 187 498 лв.**
* **Максимален размер на допълващото финансиране от ПО** (ЕСФ+ национално съфинансиране) **към една СВОМР -** **400 000 лв**.

|  |
| --- |
| **Допустими дейности:**  **Дейност 1.** **Подкрепа на деца и ученици.**  Изпълнението на дейността може да включва:   * допълнителни обучения за преодоляване на образователни дефицити и затруднения: по БЕЛ за деца и ученици, чийто майчин език не е български (вкл. обучения по български език като чужд език) за повишаване на уменията им за обучение и общуване в мултикултурна среда; по други учебни предмети за предотвратяване отпадането от образование, чрез допълнителна работа на педагогическите специалисти извън учебния план с ученици от маргинализирани групи, вкл. през лятото; * допълнителни занимания по гражданското, здравното, екологичното и интеркултурно възпитание, занимания по интереси, междуучилищни дейности, с цел споделяне на културна идентичност и ценности; * осигуряване на психологическа и социално-комуникативна подкрепа на деца и ученици с цел повишаване на уменията им за обучение и общуване в мултикултурна среда; * осигуряване на познавателни книжки за децата в задължителна предучилищна възраст, учебни пособия и материали за ученици, оборудване и обзавеждане до прага на същественост, когато не се финансира от държавния/общинския бюджет; * осигуряване на транспорт, хранене, ученическо общежитие, когато е приложимо и не се финансира от държавния/общинския бюджет.   **Дейност 2. Подкрепа за педагогически специалисти и непедагогически персонал за работа в мултикултурна среда**   * обучения на педагогически специалисти и непедагогически персонал, вкл. образователни медиатори и социални работници, с цел повишаване на капацитета и квалификацията им за работа в мултикултурна образователна среда с деца и ученици.. * мобилност на учители/преподаватели и адаптиране към различна образователна среда в различни населени места с различни групи деца/ученици, вкл. по адаптационни програми и социални пакети за млади и/или новоназначени учители при недостиг на педагогически специалисти в неатрактивни училища по места, с оглед осигуряване на достъп до качествено образование и повишаване на капацитета и квалификацията на педагогическите специалисти за работа в мултикултурна образователна среда.   **Дейност 3. Подкрепа на училищни/предучилищни и местни общности за активно взаимодействие в мултикултурна образователна среда**   * интензивна работа с родители на училищно/предучилищно ниво чрез образователно-мотивационни сбирки, тематични беседи, срещи с педагогически специалисти, дни на отворените врати, съвместни инициативи на училищно/предучилищно ниво при работата с родители като родителски форуми, дискусии, беседи, и други родителски инициативи с участието на родители от маргинализирани групи и такива от немаргинализрани групи за опознаване и изграждане на доверие в училищната/предучилищната общност; участие на родители както от маргинализирани, така и от немаргинализирани групи в организирането и провеждането на събития и празници в училището/детската градина; участие на родители от маргинализирани общности в обществения съвет на училището; * активиране на местните общности, заинтересовани страни в подкрепа процеса на приобщаващо образование и мултикултурния образователен диалог чрез информационни кампании/събития за преодоляване на предразсъдъци и негативни обществени нагласи на училищно и местно ниво; изграждане на доверие чрез съвместни дейности на ученици, родители, учители и непедагогически персонал, в т.ч. образователни медиатори, социални работници и/или лидерски екипи за сближаване на местната общност в подкрепа преодоляване на проблемите на образователната система по места. |
| **Допустими целеви групи:**   * Деца и ученици от уязвими/маргинализирани групи като роми, деца и ученици търсещи или получили временна или международна закрила и мигранти (записани в българската образователна система), деца и ученици в риск от отпадане от образователната система, деца и ученици, чийто майчин език не е българският, деца и ученици с пропуски в усвояването на учебното съдържание, деца и ученици в бедност, в повишен риск от бедност и в риск от социално изключване; * Родители/настойници[[5]](#footnote-5) на деца и ученици от уязвими/ маргинализирани групи; * Учители, други педагогически специалисти и непедагогически персонал. |
| **Индикатори за изпълнение:**   * EECO15 малцинства (включително маргинализирани общности като ромите).   *EECO15 е общ индикатор на ниво Европейски съюз. За целите на операцията индикаторът измерва броя на лицата от уязвими групи при изпълнение на проектите и обхваща всички лица, чийто майчин език не е българският – деца, ученици, родителите им/настойниците им, педагогически специалисти, непедагогически персонал, участващи в проектните дейности.*   * SOI 1.4. Брой деца и ученици от предучилищното и училищното образование от уязвими групи, получили подкрепа.   *SOI 1.4. е специфичен за ПО индикатор и измерва броя на децата и учениците от уязвими групи, получили подкрепа при участието им в проектните дейности.*   * SOI 1.5. Педагогически специалисти и непедагогически персонал, обучени за работа с деца и ученици от уязвими групи**.**   *SOI 1.5. е специфичен за ПО индикатор и измерва броя на обучените по проекта педагогически специалисти и непедагогически персонал за работа с деца и ученици от уязвими групи, вкл. за работа с техните родители.*  **Индикатори за резултат:**   * EECR03 участници, които при напускане на операцията получават квалификация.   *EECR03 е общ индикатор за резултат на ниво Европейски съюз и измерва броя на обучените педагогически специалисти, придобили квалификационни кредити след участие в квалификационни курсове по проекта.*   * SRI 1.2. Брой деца и ученици от уязвими групи с подобрени образователни резултати 1 година след участие в операцията**.**   *SRI 1.2. е специфичен индикатор за резултат по ПО и измерва броя на децата и учениците от уязвими групи, с подобрени образователни резултати след 1 година участие в дейности по операцията.* |

Допълнителна информация за предстоящата процедура за **подбор на проектни предложения от УО на ПО**:

* Процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“
* **Допустими кандидати и партньори[[6]](#footnote-6)**:
* Общини,
* Държавни, общински, частни[[7]](#footnote-7) детски градини и училища (с изключение на училищата по чл. 41 и чл. 43 от ЗПУО), вписани в регистъра на институциите в системата на предучилищното и училищното образование[[8]](#footnote-8).
* Юридически лица с нестопанска цел (ЮЛНЦ) за осъществяване на дейност в обществена полза с доказан опит и експертиза в сферата на образованието и работа с уязвими групи
* Допустими са кандидати и партньори **само от територията на МИГ** с одобрени стратегии за ВОМР с мерки за допълващо финансиране от ПО за дейности за образование;
* **МИГ са недопустими бенефициенти** за допълващо финансиране от ПО.
* **Общини и ЮЛНЦ – кандидати** в проектно предложение по процедурата на УО на ПО следва да участват **в задължително партньорство** с допустимо училище/детска градина.
* **Община** може да участва като кандидат в едно проектно предложение и като партньор в повече проектни предложения само за съответната територия на МИГ.Общините – кандидати/партньори следва да имат одобрен общински стратегически документ – план и/или програма с мерки за социално-икономическа интеграция и/или приобщаващо образование на уязвими групи, включително маргинализирани като роми, лица търсещи или получила временна или международна закрила и мигранти, др.
* **Държавни, общински и частни детски градини и училища** могат да участват като кандидат или партньор само в едно проектно предложение;
* **ЮЛНЦ** може да участва като кандидат в едно проектно предложение и като партньор в повече проектни предложения само за съответната територия на МИГ. ЮЛНЦ следва:
* да са **регистрирани** по реда на ЗЮЛНЦ като ЮЛНЦ за осъществяване на дейност в обществена полза с **цели и предмет на дейност в сферата на образованието и/или работата с уязвими групи** и да са **действащи и работещи организации за постигане на целите си по предмета им на дейност** най-малко **2 години преди датата на подаване на проектното предложение по процедурата**;
* **да имат опит** в изпълнение на дейности, сходни или идентични с тези по операцията и/или **участие в изпълнението на поне един приключен проект** в сферата на образованието и/или работата с уязвими групи **преди датата на обявяване на процедурата**.
* **мястото на регистрация (седалището и адресът на управление) на всички** детски градини, училища, общини и ЮЛНЦ в едно проектно предложение **следва да бъде само на територията на МИГ с одобрена стратегия за ВОМР с мерки за допълващо финансиране от ПО** и **това се счита за място на изпълнение на проектното предложение**. Изискването за седалище и адрес на управление не се прилага по отношение на община: от селските райони, която има седалище в съответния областен град; когато в обхвата на МИГ са включени населените места на общината, без града, център на общината, в строителните му граници; когато в обхвата на стратегията за ВОМР е включена част от територията й.
* Потенциалните бенефициенти в рамките на непреките дейности следва задължително да осъществяват **ежегоден мониторинг на образователните резултати на децата и учениците и удовлетвореност на участниците** в резултат на подкрепата по процедурата.
* Всички индикатори за изпълнение и за резултат задължително трябва да бъдат включени във всяко проектно предложение.
* **Минимален и максимален размер** на допустимите разходи **за едно проектно предложение** – от **50 000 лв.** до **350 000 лв.** Не се изисква съфинансиране от страна на бенефициентите.
* Продължителностна проектните предложения - **максимум 36 месеца, но не по-късно от 31.12.2029 г.**
* **Три крайни срока за кандидатстване с отделни лотове за всяка МИГ с одобрена СВОМР.**
* Индикативна дата за обявяване – юни-юли 2025 г. (след оценка и одобрение на СВОМР с финансиране от ЕЗФРСР).

**ПРИЛОЖЕНИЕ**

****

***Контролен лист за Приложение ПО***

**КОНТРОЛЕН ЛИСТ ЗА ОЦЕНКА НА АДМИНИСТРАТИВНОТО СЪОТВЕТСТВИЕ И ДОПУСТИМОСТТА НА ДОПЪЛВАЩО ФИНАНСИРАНЕ**

**ОТ ПРОГРАМА „ОБРАЗОВАНИЕ“ КЪМ СТРАТЕГИЯ ЗА ВОМР**

на .............................................................................................................................................,*(наименование на Местната инициативна група)*

*Контролният лист за оценка на административното съответствие и допустимостта на заявеното допълнително финансиране от ПО от МИГ по представената СВОМР се попълва с „ДА“, „НЕ“ или НП (неприложимо )*

|  |  |  |  |
| --- | --- | --- | --- |
| **1. Обосновка за допълващо финансиране от Програма „Образование“** | **ДА** | **НЕ** | **НП** |
| 1.1. Посочени са идентифицирани *предизвикателства/нужди в сферата на образованието*, изведени в Анализ/и на територията на МИГа, като са цитирани коректно *глава, раздел, точка, страница от Анализа/ите* съгласно Указанията на УО на ПО и изискването е отбелязано от МИГ коректно с |  |  |  |
| 1.2. Посочени са идентифицирани в Анализа/ите на територията *целеви групи*, допустими по ПО, с конкретни характеристики, катоса коректно цитирани *глава, раздел, точка, страница от Анализа/ите* съгласно Указанията на УО на ПО и изискването е отбелязано от МИГ коректно с |  |  |  |
| 1.3. Посочени са идентифицирани в Анализа/ите на територията *типове* *бенефициенти*, допустими по ПО, като са цитирани коректно *глава, раздел, точка, страница от Анализа/ите* съгласно Указанията на УО на ПО и изискването е отбелязано от МИГ коректно с |  |  |  |
| 1.4 В Анализа/ите, когато е приложимо, е обоснована възможността за *партньорство,* като коректно са цитирани *глава, раздел, точка, страница от Анализа/ите* съгласно Указанията на УО на ПО и изискването е отбелязано от МИГ коректно с |  |  |  |
| 1.5. Посочен е принос на допълващото финансиране от ПО *към приоритет/цел* от СВОМР и идентифицираните *предизвикателства в сферата на образованието, както и към одобрен общински стратегически документ,* когато е приложимо, като са цитирани коректно *глава, раздел, точка, страница от СВОМР* съгласно Указанията на УО на ПО и изискването е отбелязано от МИГ коректно с |  |  |  |
| 1.6.Посочена е *демаркация и допълняемост* на допълващото финансиране от ПО към СВОМР, като са цитирани коректно *глава, раздел, точка, страница от СВОМР и/или от Анализа/ите съгласно* Указанията на УО на ПО и изискването е отбелязано от МИГ коректно с |  |  |  |
| 1.7. Приносът на допълващото финансиране от ПО към СВОМР предвижда да се отчитат задължителните *индикатори* като са цитирани коректно *глава, раздел, точка, страница от СВОМР и/или Анализа/ите* съгласно Указанията на УО на ПО и изискването е отбелязано от МИГ коректно с |  |  |  |
| 1.8. Исканото допълващо финансиране от ПО към СВОМР е *представено на потенциални кандидати/ партньори/ заинтересовани страни/целеви групи* от територията на МИГ-а, допустими съгласно Указанията на УО на ПО, като са цитирани коректно *глава, раздел, точка, страница от СВОМР и/или Анализа/ите* и изискването е отбелязано от МИГ коректно с |  |  |  |
| 1.9. Посочена е допълнителна информация по преценка на кандидата, ако е приложимо, напр. за *очакван брой проекти, минимален и максимален размер на БФП за проект, продължителност на проектите и краен срок на дейностите за допълващо финансиране, друго* и изискването е отбелязано от МИГ коректно с |  |  |  |
| **2. Дейности и размер на исканото допълващо финансиране от ПО** | | | |
| 2.1. Допустимите дейности за допълващо финансиране от ПО са отбелязани от МИГ коректно с |  |  |  |
| 2.2. Посочен е планиран бюджет на допълващото финансиране от ПО към СВОМР и същият е в рамките на максимално допустимия съгласно Указанията на УО на ПО |  |  |  |

1. Подписана от ЦКЗ, УО на ПО, УО на ПРЧР, УО на ПКИП и УО на ПОС [↑](#footnote-ref-1)
2. Процедура за подбор на проектни предложения по реда на чл. 25, ал. 1, т. 1 и Глава трета, Раздел II „Предоставяне на безвъзмездна финансова помощ чрез подбор“ от ЗУСЕФСУ и чл. 2, т. 1 от Постановление № 23 на Министерски съвет от 13.02.2023 г. за определяне на детайлни правила за предоставяне на безвъзмездна финансова помощ по програмите, финансирани от Европейските фондове при споделено управление за програмен период 2021 - 2027 г. (ПМС № 23/2023 г.). [↑](#footnote-ref-2)
3. РЕГЛАМЕНТ (ЕС) 2021/1057 НА ЕВРОПЕЙСКИЯ ПАРЛАМЕНТ И НА СЪВЕТА от 24 юни 2021 година за създаване на Европейския социален фонд плюс (ЕСФ+) и за отмяна на Регламент (ЕС) № 1296/2013 [↑](#footnote-ref-3)
4. В подкрепа на целевите действия и структурните реформи за борба с детската бедност за изпълнение на Препоръка (ЕС) 2021/1004 на Съвета от 14 юни 2021 г. за създаване на Европейска гаранция за децата [↑](#footnote-ref-4)
5. Родител/настойник се има предвид законен представител на детето/ученика до навършване на 18 годишната му възраст като настойници или попечители, както и лица, които се грижат за него и те са със същите права за участие и включване в дейност. [↑](#footnote-ref-5)
6. Съгласно § 1, т. 5 от Допълнителни разпоредби на ПМС № 23/2023 г. „Партньори на кандидатите за безвъзмездна финансова помощ" са всички физически и юридически лица и техни обединения, които участват съвместно с кандидата в подготовката и/или техническото изпълнение на проекта или на предварително заявени във формуляра за кандидатстване дейности от проекта и разходват средства от безвъзмездната финансова помощ.“ [↑](#footnote-ref-6)
7. Съгласно чл. 40 от ЗПУО. [↑](#footnote-ref-7)
8. Чл. 345 от Закона за предучилищното и училищното образование и Наредба № 2 от 24 януари 2017 г. за Регистъра на институциите в системата на предучилищното и училищното образование -<https://ri.mon.bg/home> [↑](#footnote-ref-8)